smcproject/ml-wiki-sentences huggingface dataset:
2010 ട്രോഫി എറിക് ബോംപാഡ് ചാമ്പ്യൻ, 2012 റോസ്റ്റേലോകോം കപ്പ് ചാമ്പ്യൻ, രണ്ട് തവണ ചൈനീസ് മെഡൽ ജേതാവ്, അഞ്ച് തവണ ഫിന്നിഷ് ദേശീയ ചാമ്പ്യൻ (2009, 2011–2013, 2015) എന്നിവ അവർ കരസ്ഥമാക്കിയിരുന്നു.
ആഗസ്ത് 2015- ൽ സ്കേറ്റിംഗിൽ നിന്ന് അവർ വിരമിച്ചിരുന്നു.
കോർപി, ഫിൻലാൻഡിലെ ടാംപീരിയിലാണ് ജനിച്ചത്.
1998-ലെ വിന്റർ ഒളിമ്പിക്സിൽ വെങ്കല മെഡലിനായി ഫിന്നിഷ് വനിതാ ഹോക്കി ടീമിനെ പരിശീലിപ്പിച്ചത് പിതാവ് റൗനോ കോർപി ആയിരുന്നു.
മൊണാക്കോയിലെ മുൻ രാജകുമാരിയായ ഗ്രെയ്സ് കെല്ലിയോടു സാമ്യമുള്ളതിനാൽ ഫിൻലാൻഡിലെ അവളുടെ വിളിപ്പേര് Jääprinsessa (ഐസ് പ്രിൻസസ്) എന്നായിരുന്നു.
സ്വീഡിഷ് , ഇംഗ്ലീഷ് , ജർമൻ എന്നീ ഭാഷയും അഷ്ടാംഗ യോഗയും വശമുള്ള ഫിന്നിഷ് സ്വദേശിയായ കിയറ പൈലറ്റായി പരിശീലനം നടത്തുന്നു.
അവർ മെയ് 2017-ൽ ആർതർ ബോർഗസ് സെപ്പാലയുമായി വിവാഹനിശ്ചയം നടത്തുകയും പിന്നീട് വിവാഹിതയാകുകയും ചെയ്തു.
അവലംബം ബാഹ്യ ലിങ്കുകൾ Kiira Korpi എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
കിമിൽസങ്ങിയ ഇംഗ്ലീഷ് വിലാസം https://ml.wikipedia.org/wiki/Kimilsungia കിമിൽസങ്ങിയ
ഉത്തരകൊറിയയുടെ സ്ഥാപകനേതാവായ കിം ഇൽ സങ്ങിന്റെ പേരിട്ടിട്ടുള്ള ഒരു സങ്കര ഓർക്കിഡ് വർഗ്ഗമാണ് കിമിൽസങ്ങിയ അഥവാ "ഡെൻഡ്രോഡം കിം ഇൽ സങ്ങ്".
കിം ഇൽ സങ്ങിന്റെ മകൻ കിം ജോങ് ഇൽ-ന്റെ പേരിട്ടിട്ടുള്ള 'കിംജോങിലിയ' എന്ന മറ്റൊരു സങ്കര ഓർക്കിഡുമുണ്ട്.
ഉത്തരകൊറിയയുടെ ദേശീയപുഷ്പം എന്ന സ്ഥാനം ഈ ഓർക്കിഡുകൾക്കില്ല. 'മഗ്നോലിയ' ആണ് ആ രാജ്യത്തിന്റെ ദേശീയ പുഷ്പം.
അഞ്ചു ഭൂഖണ്ഡങ്ങളിലും എവിടേയും വിടർന്നുവിലസുന്ന അനശ്വരപുഷ്പമായ 'കിമിൽസങ്ങിയ' കിം ഇൽ സങ്ങിന്റെ അനുപമമായ സ്വഭാവത്തെ പ്രതിഫലിപ്പിക്കുന്നു" എന്ന് ഉത്തര കൊറിയ സർക്കാർ അവകാശപ്പെടുന്നു.
ഉത്തര കൊറിയയുടെ തലസ്ഥാനമായ പ്യോംങ്യാംഗിൽ പ്രസിദ്ധീകരിച്ച ഇരുപതാം നൂറ്റാണ്ടിലെ കൊറിയ: 100 നൂറു നാഴികക്കല്ലുകൾ എന്ന പുസ്തകം ഈ ചെടിയുടെ നമകരണപശ്ചാത്തലം ഇങ്ങനെ വിവരിക്കുന്നു.
1965-ൽ തന്റെ സമസ്ഥാനി സുക്കാർണോയെ കാണാൻ ഇന്തോനേഷ്യയിലെത്തിയ കിം ഇൽ സങ്ങ്, സുക്കാർണ്ണോക്കൊപ്പം ബോഗോർ ബൊട്ടാണിക്കൽ ഉദ്യാനം സന്ദർശിച്ചു.
അവിടെ:-
അദ്ദേഹം ഒരു വിശേഷസസ്യത്തിനു മുന്നിൽ നിന്നു.
അതിന്റെ തണ്ട് നീണ്ടുപടർന്നും ഇലകൾ കുളിർമ്മ പരത്തി വിലസിയും കാണപ്പെട്ടു.
പാടലനിറമുള്ള അതിന്റെ പൂക്കൾ അവയുടെ ചാരുതയും അമൂല്യതയും എടുത്തുകാട്ടി; ചെടിയുടെ സൗന്ദര്യത്തെ പുകഴ്ത്തിയ അദ്ദേഹം അതു വളർത്തിയവരുടെ നേട്ടത്തെ പ്രശംസിച്ചു.
ആ ചെടിക്ക് ഇനിയും പേരിട്ടിട്ടില്ലെന്നും അതിന് കിം ഇൽ സങ്ങിന്റെ പേരിടാമെന്നും സുക്കാർണ്ണോ പറഞ്ഞു.
കിം ഇൽ സങ്ങ് അതു സമ്മതിക്കാതിരുന്നിട്ടും സുക്കാർണ്ണോ ആത്മാർത്ഥമായി നിർബ്ബന്ധിച്ചു.
മനുഷ്യരാശിയുടെ നന്മക്കായി വൻകാര്യങ്ങൾ ചെയ്തുകഴിഞ്ഞ കിം ഇൽ സങ്ങ് മഹത്തായ ഈ ബഹുമതിക്ക് അർഹനാണെന്ന് അദ്ദേഹം വാദിച്ചു.
പ്യോംങ്യാംഗിൽ ആണ്ടുതോറും കിമിൽസങ്ങിയ പ്രദർശങ്ങൾ നടക്കുന്നു.
ഉത്തരകൊറിയയിലെ വിദേശ നയതന്ത്രകാര്യാലയങ്ങൾ ഈ വാർഷികപ്രദർശനത്തിലേക്ക് ഓരോ പൂച്ചെണ്ട്  അയക്കുക പതിവാണ്.
അവലംബം കൂടുതൽ വായനക്ക് Kim In Gi, Kimilsungia Archived 2013-05-01 at the Wayback Machine .
, Foreign Languages Publishing House, softcover, 100 pages പുറം കണ്ണികൾ സ്വാതന്ത്ര്യത്തിന്റെ യുഗത്തിൽ മനുഷ്യരാശിയുടെ ഹൃദയത്തിൽ വിരിഞ്ഞ അനശ്വരപുഷ്പമാണ് കിമിൽസങ്ങിയ Archived 2011-07-16 at the Wayback Machine .
– കിമിൽസങ്ങിയ-യെപ്പറ്റി കിം ജോങ് ഇൽ, 2005 ഏപ്രിൽ 6-ന്.
കിമോണോ ഇംഗ്ലീഷ് വിലാസം https://ml.wikipedia.org/wiki/Kimono
ഒരു ജാപ്പനീസ് മുഴുനീള മേൽവസ്ത്രമാണ് കിമോണോ (着物, きもの).
ജാപ്പനീസ് ഭാഷയിൽ “ധരിക്കുന്നത്” എന്ന് അർത്ഥം.
വിശേഷ വേളകളിലും ഔപചാരിക സദസ്സുകളിലും ധരിക്കുന്ന ഈ വസ്ത്രം കുലീനതയുടേയും, ആഭിജാത്യത്തിന്റെയും അടയാളം കൂടിയാണ്.
കിമോനോ അണിഞ്ഞിരിക്കുന്ന ജപ്പാനീസ് വധു
T ആകൃതിയിൽ നിർമ്മിക്കപ്പെട്ടിരിക്കുന്ന ഈ വസ്ത്രത്തിന്റെ അടിഭാഗം കണങ്കാൽ വരെ എത്തിനിൽക്കുന്നതും , കഴുത്തിനു കോളറും, വിശാലമായ കൈയ്യറകൾ (സ്ലീവ്) ഉളളതുമാകുന്നു.
കിമോനോയെ ഉറപ്പിക്കാൻ ഒബി (obi) എന്ന ഒരു കച്ചയും ചുറ്റിയിരിക്കും.
സോറി (zori) എന്ന പാദരക്ഷകളും, താബി (tabi) എന്ന കാലുറയും കിമോനോയ്ക്ക് അകമ്പടിയാണ്.
പ്രധാനമായും സ്ത്രീകളാണ് കിമോനോ ധരിക്കുന്നതെങ്കിലും പുരുഷ കിമോനോകളും നിലവിലുണ്ട്.
യുവതികളാണ് കിമോനോ ധാരികളിലേറെയും,  പ്രായംചെന്നവരും പുരുഷന്മാരും ധരിക്കുന്ന വസ്ത്രമാണെങ്കിലും സാർവ്വത്രികമോ സാധാരണമോ അല്ല.
സുമോ ഗുസ്തിക്കാർ പൊതുവേദികളിൽ പ്രത്യക്ഷപ്പെടുമ്പോൾ കിമോനോ ധരിച്ചിരിക്കണമെന്ന് നിഷ്കർഷയുണ്ട്.
ചിത്രപ്പണികളോടുകൂടിയ ചുവന്ന കിമോനോ ചരിത്രം
കിമോനോ ഇന്നത്തെ നിലയിലായത് ക്രമേണയുള്ള പരിണാമത്തിലൂടെയാണ്.
ജപ്പാനീസ് ചരിത്രത്തിൽ ചൈനയുടെ സാംസ്കാരിക സ്വാധീനം വളരെ വലുതാണ്.
ചൈനയിൽ നിന്നുള്ള  വൻകുടിയേറ്റമാണ് ഇതിനു പ്രധാനകാരണം.
എട്ടാം നൂറ്റാണ്ട് മുതൽക്ക്  തന്നെ കിമോനോയുടെ ആദ്യ രൂപം പ്രത്യക്ഷപ്പെട്ട് തുടങ്ങി.
എന്നാൽ ആ കാലത്ത്  കിമോനോയുടെ മേൽ ഒരു  അരകുപ്പായം മേലങ്കിയായി ധരിക്കുമായിരുന്നു.
ആദ്യകാലങ്ങളിൽ ഹക്കാമ എന്ന ഉടയാട കിമോനോയുടെ മേൽ ധരിക്കുമായിരുന്നു.
പതിനാലാം നൂറ്റാണ്ട് മുതൽക്ക് കിമോനോയ്ക്ക് സ്വതന്ത്ര മേൽവസ്ത്രം എന്ന പദവി ലഭിക്കുകയും കെട്ടിയടയ്ക്കാൻ ഒബി എന്ന കച്ച അകമ്പടിയാവുകയും ചെയ്തു.
പതിനേഴാം നൂറ്റാണ്ട് മുതൽക്ക് കൈയ്യറകൾ ക്രമേണ വീതിയും നീളവും കൂടുകയും ഒബി വിസ്താരമുള്ളതും പലരീതിയിൽ കെട്ടാവുന്നതാവുകയും ചെയ്തുകൊണ്ടിരുന്നു.
പത്തൊമ്പതാം നൂറ്റാണ്ടിനു  ശേഷം വലിയ മാറ്റങ്ങളൊന്നും ഇല്ലാതെ കിമോനോ നിലനിൽക്കുന്നു.
നേർത്ത തുണിത്തരങ്ങളിൽ നിന്നും കിമോനോ നെയ്യുന്നത് ഇന്നും ഒരു കലാ വിരുതായി ഗണിക്കപ്പെടുന്നു.
ഇരുപതാം നൂറ്റാണ്ട് അടുത്തപ്പോഴേക്കും പാശ്ചാത്ത്യ വസ്ത്രധാരണം കൂടുതൽ പ്രചാരത്തിൽ വന്നു തുടങ്ങി.
അണിയാൻ എളുപ്പവും സൗകര്യപ്രദമവുമായ ഈ പുതുവസ്ത്ര ശൈലിക്ക് ജപ്പാൻ ചക്രവർത്തി മൈജിയുടെ പിന്തുണയും ലഭിച്ചു.
റൈയിൽവേ തൊഴിലാളികളും അധ്യാപകരും പോലീസും  പാശ്ചാത്യ വസ്ത്രം അവലംബിക്കാൻ ചക്രവർത്തി ഉത്തരവിറക്കുകയും ചെയ്തു.
അതോടെ പട്ടാളയൂണിഫോമും സ്കൂൾ യൂണിഫോമും പാശ്ചാത്യ ശൈലിയിലായി.
കിമോനോ ധാരികൾക്ക് ഓടാൻ, വസ്ത്രം തടസ്സമാവുകയായിരുന്നു.
ഒപ്പം ധരിക്കുന്ന പരമ്പരാഗത പാദരക്ഷകൾ കാര്യങ്ങൾ കൂടുതൽ വിഷമിപ്പിച്ചു.
തന്മൂലം കിമോനോ ധാരികൾ വഴിയോര മോഷ്ടാക്കളുടേയും പിടിച്ചുപറിക്കാരുടേയും ഇരകളാവുന്ന സംഭവങ്ങളും ഏറിവന്നു.
1932ൽ ഷിറൊകിയ(shirokiya)യിൽ ഉണ്ടായ ഒരു വൻ അഗ്നിബാധ വേളയിൽ കിമോനോ ധാരികളായ സ്ത്രീകൾ കെട്ടിടത്തിൽ നിന്നും ചാടാൻ വിസമ്മതിക്കുകയും അപകടത്തിനിരയാവുകയും ചെയ്തുവത്രേ.
കിമോനോയ്ക്ക് അടവസ്ത്രമില്ലാത്തതിനാൽ മാനഹാനി ഭയന്നാണ് ചാടാൻ വിസമ്മതിച്ചതെന്നും ഈ അഗ്നി ബാധ കിമോനോയുടെ തന്നെ മരണമണിയായി എന്നുമുള്ള ഒരു കഥ ഇന്നും പ്രചാരത്തിലുണ്ട്.
വിലവിവരം
കിമോനോ മറ്റ് ഏത് വസ്ത്രങ്ങളേയും പോലെ കുറഞ്ഞ വില മുതൽ വളരെ വലിയ വിലയിൽ വരെ ലഭ്യമാണ്.
എന്നാൽ ഏറിയ കിമോനോകൾക്കും വലിയ വിലയാണ് ഇന്നുള്ളത്.
പതിനായിരം അമേരിക്കൻ ഡോളർ എന്നത് ഒരു കിമോനോയ്ക്ക് സാധാരണമാണ് .
അടിവസ്ത്രവും, കച്ച(ഒബി) കാലുറ, പാദരക്ഷകൾ മറ്റ് അനുബന്ധ ചേരുവകൾ എല്ലാം കൂടി ഇരുപതിനായിരും ഡോളർ ആവാം.
ഒരു ഒബിയ്ക്ക് മാത്രം  ആയിരകണക്കിനു ഡോളർ വന്നേക്കാം..
എന്നാൽ സാധാരണക്കാർക്ക് പ്രാപ്യമാവുന്ന കിമോനോകൾ ധാരാളമായി ലഭ്യമാണ്.
പഴയ കിമോനോകൾ പുതുക്കി നിർമ്മിച്ച് പുനരുപയോഗിക്കുന്നത് സാധാരണമാണ്.
സെക്കൻഡ് ഹാൻഡ് കിമോനോകൾ ജപ്പാനിൽ വൻബിസിനസ്സ് ആണത്രെ.
പുരുഷ കിമോനോകൾ ഇറക്കം കുറഞ്ഞവയും അലങ്കാരം ആവശ്യമില്ലാത്തവയും ആയതിനാൽ വിലയും കുറവാണ്.
കിമോനോയുടെ ഒപ്പം ധരിക്കുന്ന വൈക്കോൽ പാദുകം പലതരം കച്ചകളിൽ ഒന്ന് അവലംബം ↑ ↑ ↑ 1871(明治5)年11月12日太政官布告399号 ↑ Archived July 23, 2011, at the Wayback Machine .
↑ {{ cite news }} : Cite has empty unknown parameter: | coauthors= ( help )
കിബ്ബർ Kibber Village
കിബ്ബർ അഥവാ കൈബർ ( തിബറ്റൻ : ཀྱི་འབར ; വൈൽ : kyi 'bar ) ഹിമാചൽ പ്രദേശ് സംസ്ഥാനത്തിൽ ലാഹൗൽ-സ്പിതി ജില്ലയിൽ സ്പിതി താഴ്വരയിലെ ഒരു ഗ്രാമമാണ്.
ലോകത്ത് വാഹനസൗകര്യമുള്ള ഏറ്റവും ഉന്നതഗ്രാമം എന്നതാണ് ഈ ഗ്രാമത്തിന്റെ പ്രത്യേകത.
ഹിമാലയസാനുക്കളിലെ ഈ ഗ്രാമത്തിനു കടലിൽ നിന്നും 4270 മീറ്റർ ഉയരത്തിലാണ്.
അവിടെ ഒരു ബുദ്ധവിഹാരവും കൈബർ വന്യജീവിസങ്കേതവും പ്രവർത്തിക്കുന്നുണ്ട്.
കുമ്മായക്കല്ല് പാറകളാൽ നിർമ്മിതമാണ് ഈ ഇടുങ്ങിയ താഴ്വര.
അടുത്ത നഗരമായ കാസയിലേക്ക് 20 കിമി ദൂരമുണ്ട്..
വേനൽക്കാലത്ത് കാസയ്ക്കും കിബ്ബറിനുമിടയിൽ ബസ് ഓടുന്നുണ്ട്.
കൃഷിയാണ് ഇവിടുത്തുകാരുടെ പ്രധാന വരുമാനം.
ഗ്രാമീണർ പരാങ് ലാ ചുരം വഴി ലഡാക്കിലെ മൂന്നുദിവസം നീണ്ട ചന്തയിലേക്ക് കൈമാറ്റവ്യവസ്ഥയിലും വിലയ്ക്കും കുതിര , യാക്ക് , കാലികൾ എന്നിവയെ വ്യാപാരം ചെയ്യാൻ പോകുന്നു..
ഈ ഗ്രാമത്തിൽ ഏകദേശം എൺപത് വീടുകളുണ്ട്.
അവ കല്ലുകൊണ്ടാണ് നിർമ്മിച്ചിരിക്കുന്നത്.
സ്പിതി താഴ്വരയിൽ ഇഷ്ടികയും ചെളിയുമാണ് പുരനിർമ്മാണത്തിനുപയോഗിക്കുന്നത് എന്നതിനാൽ ഇത് ഈ ഗ്രാമത്തെ വ്യത്യസ്തമാക്കുന്നു.
Kibber has a  civil dispensary, a high school, a post office, a telegraph office and a community TV set in the village.
കിബ്ബർ വിഹാരം റ്റാബൊവിലെ  സെർകാങ് റമ്പോച്ചെ സ്ഥാപിച്ചതാണ്.
ലാഹൗൽ-സ്പിതി ജില്ലയിൽ ലാഹൗൽ താഴ്വര പ്രദേശത്ത് 77 കുടുംബങ്ങൾ വസിക്കുന്ന ഒരു ഗ്രാമമാണ് കിബ്ബർ ഖാസ്.
ഹിമാചലപ്രദേശ് സംസ്ഥാന്ത്തുള്ള ഈ ഗ്രാമത്തിൽ 2011ലെ ജനസംഖ്യാ നിർണ്ണയപ്രകാരം മൊത്തമുള്ള 366 പേരിൽ 187 പുരുഷൻ മാരും 179 സ്ത്രീകളൂമാണ്.
ഇവിടെ  0-6 വയസ്സ് പ്രായത്തിൽ 36 പേരുണ്ട്.
ഇത് മൊത്തം ജനസംഖ്യയുടെ  9.84% വരും.
ലിംഗാനുപാതം   957 ആണ് അത് ഹിമാചൽ പ്രദേശത്തെ ശരാശരിയായ 972 നെക്കാൾ താഴെയാണ്.
കുട്ടികളുടെ ലിംഗാനുപാതം ആയ 565 സംസ്ഥാനത്തെ മൊത്തം ശരാശരിയായ  909 ക്കാൾ വളരെ താഴെയാണ്.
ഇവരുടെ സാക്ഷരതയും ഹിമാചലിലെ ശരാശരിയെക്കാൾ താഴെയാണ് അത് യഥാക്രമം  72.73% ഉം  82.80%ഉം ആണ്.
പുരുഷൻ മാർക്ക് 82.93% വിദ്യാഭ്യാസമുള്ളപ്പോൾ സ്ത്രീകളുടെത്  62.65%  ആണ് കിബ്ബർ വന്യജീവി സങ്കേതം കിബ്ബർ സങ്കേതത്തിലെ ചിലമൃഗങ്ങളെക്കുറിച്ച വിവരിക്കുന്ന വാർത്താഫലകം
2220.12 ചതുരശ്രകിലോമീറ്റർ വിസ്ത്രൃതിയുള്ള കിബ്ബർ വന്യജീവി സങ്കെതം 1992 ൽ സ്ഥാപിക്കപ്പെട്ടു.
3600 മുതൽ 6700 മീറ്റർ ഉയരംവരെ യുള്ള പ്രദേശങ്ങൾ ഈ സങ്കേതത്തിന്റെ ഭാഗമായിവരുന്നു.
സി.പി കല എന്ന ഗവേഷക ഈ പ്രദേശത്തെ വൃക്ഷങ്ങളുടെയും ചെടികളുടെയും ഒരു നല്ല സർവ്വേ നടത്തി.
ആ സസ്യജാലങ്ങൾ അമ്മച്ചികൾ എന്നറിയപ്പെടുന്ന ഇവിടുത്തെ ആദിവാസി വൈദ്യർ എന്തെല്ലാം രോഗങ്ങൾക്കും മറ്റും ഉപയോഗിക്കുന്നു എന്നതും അവരുടെ പ്രബന്ധത്തിലുണ്ട്.
ഇവിടുത്തെ സസ്യങ്ങൾക്ക് പ്രത്യേക ഔഷധമൂല്യം ഉണ്ടെന്ന് കരുതപ്പെടുന്നു.
സി പി കല എട്ട് അപൂർവ്വമായ ചെടികളെ ഇവിടെനിന്ന് കണ്ടെത്തുകയും ചെയ്തിട്ടുണ്ട്.
അക്കോനിറ്റും രൊട്ടുണ്ടിഫോലിയം(  Aconitum rotundifolium) ,അർനേബിഅ യൂക്രോമ( Arnebia euchroma) ,എഫെദ്ര ജെരർഡിയാന ( Ephedra gerardiana), ജെന്റിയാന കുറൂ (Gentiana kurroo) ഡൿറ്റിലൊർഹിശ ഹെറ്റഗിരിയ    (Dactylorhiza hatagirea) എന്നിവ അത്തരം വംശനാശഭീഷണിയുള്ള വൈദ്യപ്രാധാന്യമുള്ള ഈ വന്യജീവിസങ്കേതത്തിലെ അന്തേവാസികളാണ് അവലംബം പുറത്തേക്കുള്ള കണ്ണികൾ Kibber എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Wikimapia Photos at Trekearth
കിമി കാട്കർ
പ്രശസ്തയായ ബോളിവുഡ് നടിയും മോഡലുമായിരുന്നു കിമി കട്കർ (ജനനം: ഡിസംബർ 11, 1965) നിരവധി ഹിന്ദി സിനിമകളിൽ അഭിനയിച്ചിട്ടുണ്ട്.
1980 കളിലും 1990 കളുടെ തുടക്കത്തിലും സജീവമായിരുന്ന അവർ അഡ്വഞ്ചേഴ്സ് ഓഫ് ടാർസാൻ (1985), ഹം (1991) എന്നിവയുൾപ്പെടെ 50 ലധികം ചിത്രങ്ങളിൽ അഭിനയിച്ചു.
കിമ്മി കട്കർ 1985 ൽ പുറത്തിറങ്ങിയ പത്തർ ദിൽ എന്ന ചിത്രത്തിലൂടെ സഹനടിയായി അഭിനയിച്ചു കൊണ്ടാണ് സിനിമയിലെത്തിയത്.
അതേ വർഷം, അഡ്വഞ്ചേഴ്സ് ഓഫ് ടാർസാനിൽ അഭിനയിച്ചു, ഹേമന്ത് ബിർജെയുടെ നായികയായി.
ചിത്രത്തിനുശേഷം, 1980 കളുടെ അവസാനത്തിൽ അവർ തുടർന്നും അഭിനയിച്ചു.
, തുടർന്ന് മേര ലാഹു (1987), ദാരിയ ദിൽ (1988), സോൺ പെ സുഹാഗ (1988), ഗെയർ കനൂണി (1989), ജെയ്‌സി കർണി വൈസി ഭാർണി (1989)  ), ഖൂൺ കാ കാർസ് (1991).1991 ൽ പുറത്തിറങ്ങിയ ഹം (1991) എന്ന ചിത്രത്തിൽ അമിതാഭ് ബച്ചന്റെ നായികയായി അഭിനയിച്ചു.
ചിത്രത്തിൽ ജുമ്മയായി വേഷമിട്ടു.
ഈ സിനിമയിലെ ജനപ്രിയ ഗാനം "ജുമ്മ ചുമ്മ ദേ" ചിത്രീകരിക്കുകയും  ഗായകരായ സുദേഷ് ഭോൻസ്ലെ, കവിത കൃഷ്ണമൂർത്തി എന്നിവർ ആലപിക്കുകയും ചെയ്തു.
അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് കിമി കാട്കർ
കിയ അബ്ദുള്ള ഇംഗ്ലീഷ് വിലാസം https://ml.wikipedia.org/wiki/Kia_Abdullah
കിയ അബ്ദുള്ള (ജനനം: 17 മെയ് 1982) ഒരു ബ്രിട്ടീഷ് നോവലിസ്റ്റും സഞ്ചാരസാഹിത്യകാരിയുമാണ്.
ലൈഫ്, ലവ് ആന്റ് അസിമിലേഷൻ (അഡ്ലിബെഡ്, 2006), ചൈൽഡ്സ് പ്ലേ ( റിവഞ്ച് ഇങ്ക്, 2009), ടേക്ക് ഇറ്റ് ബാക്ക് (ഹാർപ്പർകോളിൻസ്, 2019) എന്നിങ്ങനെ അവർ മൂന്ന് നോവലുകൾ എഴുതിയിട്ടുള്ള അവർ ഒപ്പം ഗാർഡിയൻ, ദി ന്യൂയോർക്ക് ടൈംസ്, ദി ടെലിഗ്രാഫ്, ബിബിസി, ലോൺലി പ്ലാനറ്റ് എന്നിവയ്ക്കായി ലേഖന സംഭാവനകളും നൽകിയിട്ടുണ്ട്.
അവലംബം ↑ ↑ ↑ {{ cite web }} :  CS1 maint: url-status ( link ) ↑ ↑ ↑ {{ cite web }} :  CS1 maint: url-status ( link ) ↑ ↑ ↑
കരോലിന
അമേരിക്കൻ സംസ്ഥാനങ്ങളായ നോർത്ത് കരോലിനയേയും സൗത്ത് കരോലിനയെയും ഒരുമിച്ച് പരാമർശിക്കാൻ ഉപയോഗിക്കുന്ന പദമാണ് കരോലിന (The Carolinas).
കരോലിന നായർനെ ഇംഗ്ലീഷ് വിലാസം https://ml.wikipedia.org/wiki/Carolina_Nairne കരോലിന ഒലിഫാന്ത്, ബറോണസ് നായർനെ, 1766–1845.
ഗാനരചയിതാവ്.
ജോൺ വാട്സൺ ഗോർഡൻ 1818-ൽ ചിത്രീകരിച്ച ചായാചിത്രം
കരോലിന ഓലിഫന്റ്, ലേഡി നായർനെ (Carolina Nairne) (16 ഓഗസ്റ്റ് 1766 - ഒക്ടോബർ 26, 1845) കരോലിന ബറോണസ് നായർനെ എന്നും അറിയപ്പെടുന്നു.
കരോലിന യുണൈറ്റഡ് കിംഗ്ഡത്തിലെ ബാരോണസ് കീത്തും സ്കോട്ട്ലൻഡിലെ പ്രഭുപദവിയിലും ഉൾപ്പെട്ടതായിരുന്നു.
ഒരു സ്കോട്ടിഷ് ഗാനരചയിതാവ് ആയിരുന്നു.
"Will ye no' come back again?," "Charlie is my Darling" എന്നിവ പോലുള്ള അവരുടെ ഗാനങ്ങളിൽ പലതും ഇന്നും പ്രസിദ്ധിയാർജ്ജിച്ച ഗാനങ്ങളാണ്.
" ഏതാണ്ട് രണ്ടു നൂറ്റാണ്ടുകൾക്ക് ശേഷം അവ വീണ്ടും എഴുതിയിരുന്നു.
പരമ്പരാഗത സ്കോട്ടിഷ് നാടോടി സംഗീതശൈലികളുമായി അവരുടെ വാക്കുകളെ കൂട്ടിചേർത്തിരുന്നു.
അവർ സ്വന്തം സംഗീതമായും സംഭാവന ചെയ്തു.
കരോലിന നായർനെയും സമകാലികയായ റോബർട്ട് ബേൺസും ചേർന്ന് യാക്കോബെയ്റ്റ് പാരമ്പര്യത്തിന്റെ സ്വാധീനത്തിൽ ഒരു പ്രത്യേക സ്കോട്ടിഷ് സ്വത്വം രൂപപ്പെടുത്തിയത് ദേശീയ ഗാനത്തിന്റെ പേരിലാണ്.
ഒരു സ്ത്രീയാണെന്ന് അറിഞ്ഞിരുന്നെങ്കിൽ അവരുടെ ജോലി ഗൗരവമായി എടുക്കാൻ കഴിയുമായിരുന്നില്ലെന്ന് തോന്നിയേക്കാം.
നായർനെ തന്റെ സ്വത്വത്തെ മറച്ചുവെച്ചുകൊണ്ട് ദീർഘകാലം മുന്നോട്ടുപോയി.
(ഭർത്താവിൽ നിന്നുപോലും) പ്രസിദ്ധീകരണത്തിനായി അവരുടെ ജോലി സമർപ്പിക്കുമ്പോൾ തുടക്കത്തിൽ അവരെ ബോഗനിലെ മിസ്സിഗ് ബോഗൻ എന്നു വിളിച്ചു.
എന്നാൽ അവർ വളരെയധികം സംഭാവനകൾ നൽകിയതായി തോന്നുന്നു.
പലപ്പോഴും അവരിൽ ആരോപണമുയർന്നിരുന്നു.
പക്ഷെ ഇതിൽനിന്ന് വളരെ അകലെയാണെന്ന തോന്നൽ അവർ പലപ്പോഴും അവരുടെ ജെൻഡർ-ന്യൂട്രൽ ബി.ബി., എസ്.എം.,  അല്ലെങ്കിൽ "അജ്ഞാതം" എന്നീ പാട്ടുകളിൽ ആവർത്തിച്ചു പറയുകയുണ്ടായി.
ജീവിതവും മുൻഗാമികളും Sketch by Nairne of her birthplace, the Auld Hoose, which was demolished in c. 1800
കരോലിന ഒലിഫാന്ത് 1766 ഓഗസ്റ്റ് 16 ന് പെർത്ത്‌ഷെയറിലെ ഗാസ്കിലെ ഓൾഡ് ഹൂസിൽ (അവളുടെ പിതാവിന്റെ പൂർവ്വിക കുടുംബ ഭവനം) ജനിച്ചു.
ലോറൻസ് ഒലിഫാന്ത് (1724–1792), ഗാസ്കിന്റെ ഭാര്യ മാർഗരറ്റ് റോബർ‌ട്ട്സൺ (1739–1774) എന്നിവരുടെ മൂന്ന് പുത്രന്മാരുടെയും നാല് പെൺമക്കളുടെയും ഇടയിൽ നാലാമത്തെ കുട്ടിയായിരുന്നു.
1715, 45 കാലഘട്ടങ്ങളിലെ പ്രക്ഷോഭങ്ങളിൽ യാക്കോബായ പക്ഷത്ത് യുദ്ധം ചെയ്ത ക്ലാൻ ഡോണാച്ചിയുടെ തലവനായ സ്ട്രുവാനിലെ ഡങ്കൻ റോബർ‌ട്ട്സന്റെ മൂത്ത മകളായിരുന്നു അമ്മ.
അവളുടെ അച്ഛൻ കടുത്ത യാക്കോബായക്കാരനായിരുന്നു.
ചാൾസ് എഡ്വേർഡ് സ്റ്റുവർട്ട് രാജകുമാരന്റെ സ്മരണയ്ക്കായി അവൾക്ക് കരോലിന എന്ന പേര് നൽകി.
1745-ലെ ഉയർന്നു വന്ന യാക്കോബൈറ്റ് ലഹളയുടെ പരാജയത്തെത്തുടർന്ന്, ഒലിഫാന്റ് കുടുംബം - റോബർ‌ട്ട്സൺ‌സ്, നായർ‌നസ് എന്നിവരോടൊപ്പം - രാജ്യദ്രോഹക്കുറ്റം ചുമത്തി, ഫ്രാൻസിലേക്ക് നാടുകടത്തപ്പെട്ടു.
അവരുടെ എസ്റ്റേറ്റുകൾ പിടിച്ചെടുത്തു.
പ്രവാസികൾ പത്തൊൻപത് വർഷം ഫ്രാൻസിൽ തുടർന്നു, കരോലിനയുടെ മാതാപിതാക്കൾ 1755 ൽ വെർസൈൽസിൽ വച്ച് വിവാഹിതരായി.
ഗാസ്ക് എസ്റ്റേറ്റിന്റെ ഒരു ഭാഗം തിരികെ വാങ്ങാൻ സർക്കാർ കുടുംബത്തിലെ ബന്ധുക്കളെ അനുവദിച്ചു.
കരോലിനയുടെ ജനനത്തിന് രണ്ട് വർഷം മുമ്പ് ദമ്പതികൾ സ്കോട്ട്ലൻഡിലേക്ക് മടങ്ങി.
അവളുടെ മാതാപിതാക്കൾ നായർനെ പ്രഭുവിന്റെ പേരക്കുട്ടികൾ ആയ കസിൻസായിരുന്നു.
1745-ൽ പ്രെസ്റ്റൺപാൻസ് യുദ്ധത്തിൽ യാക്കോബായ സൈന്യത്തിന്റെ രണ്ടാം നിരയെ കമാൻഡർമാരാക്കി.
എന്നിരുന്നാലും അടുത്ത വർഷം അദ്ദേഹത്തിന് വധശിക്ഷ വിധിക്കപ്പെട്ടുവെങ്കിലും, ഫ്രാൻസിലേക്ക് രക്ഷപ്പെടാൻ അദ്ദേഹത്തിന് കഴിഞ്ഞു.
അവിടെ അദ്ദേഹം 1770-ൽ മരിക്കുന്നതുവരെ പ്രവാസിയായി തുടർന്നു.
കരോലിനയുടെയും സഹോദരങ്ങളുടെയും വളർ‌ച്ച അവരുടെ പിതാവിന്റെ യാക്കോബായ വിശ്വസ്തതയെ പ്രതിഫലിപ്പിച്ചു.
അവരുടെ ദൈനംദിന ജീവിതത്തിൽ സ്മരണകൾ നിറയുകയും സ്റ്റീവാർട്ട്സിനെ സിംഹാസനത്തിന്റെ ശരിയായ അവകാശികളായി അദ്ദേഹം കണക്കാക്കി.
വിശാലമായ സ്കോട്ട്‌സ് ഭാഷയിൽ പെൺകുട്ടികൾ സംസാരിക്കുന്നില്ലെന്ന് ഉറപ്പുവരുത്താൻ ഒരു ഗൃഹാദ്ധ്യാപികയെ ഉപയോഗിച്ചു.
കാരണം അവരുടെ പിതാവ് ഇത് നിയമവിരുദ്ധമാണെന്ന് കരുതിയിരുന്നു.
ഒരു പ്രാദേശിക മന്ത്രി ജനറൽ ട്യൂഷൻ നൽകി.
കുട്ടികളുടെ പ്രാർത്ഥന പുസ്തകങ്ങളിൽ ഹാനോവേറിയൻ പരമാധികാരിയുടെ പേരുകൾ സ്റ്റീവാർട്ട്സ് അവ്യക്തമാക്കിയിരുന്നു.
സംഗീത, നൃത്ത അധ്യാപകരും ഇതിൽ പങ്കുചേർന്നിരുന്നു.
കുട്ടിക്കാലത്ത് അതിമനോഹരമായിരുന്ന കരോലിന ക്രമേണ ഒരു പരിഷ്കൃതമായ യുവതിയായി വളർന്നു.
ഫാഷനബിൾ കുടുംബങ്ങൾ വളരെയധികം പ്രശംസിക്കപ്പെട്ടു.
അവൾ നല്ല വിദ്യാഭ്യാസമുള്ളവളും ചിത്രം വരയ്ക്കാൻ കഴിവുള്ളവളുമായിരുന്നു.
പരമ്പരാഗത ഗാനങ്ങൾ പരിചയമുള്ള ഒരു സംഗീതജ്ഞയുമായിരുന്നു.
അവലംബം ബിബ്ലിയോഗ്രാഫി ബാഹ്യ ലിങ്കുകൾ കരോലിന നായർനെ public domain audiobooks from LibriVox Works by കരോലിന നായർനെ on Open Library at the Internet Archive
കരൊലിന കോസ്റ്റ്നർ ഇംഗ്ലീഷ് വിലാസം https://ml.wikipedia.org/wiki/Carolina_Kostner
2014 ഒളിമ്പിക്സിലെ ഫിഗർസ്കേറ്റിങ് വിഭാഗത്തിലെ വെങ്കലമെഡൽ ജേതാവാണ് കരൊലിന കോസ്റ്റ്നർ ( Carolina Kostner ).
1987 ഫെബ്രുവരി 8 ന് ഇറ്റലിയിൽ ജനിച്ച ഇവർ 2012 ലെ ലോകചാമ്പ്യൻ, 2007-2008, 2010, 2012-2013 വർഷങ്ങളിലെ യൂറോപ്യൻ ചാമ്പ്യൻ, 2011 -ലെ ഗ്രാന്റ്പ്രിക്സ് ഫൈനൽ ചാമ്പ്യൻ; കൂടാതെ (2005, 2008, 2011, 2013) വർഷങ്ങളിലെ ലോക ചമ്പ്യൻഷിപ്പു മെഡലുകൾ, 2006, 2009, 2011, 2014 തുടങ്ങിയ വർഷങ്ങളിലെ യൂറോപ്യൻ ചാമ്പ്യൻഷിപ്പുകൾ, 2007, 2008, 2010 വർഷങ്ങളിലെ ഗ്രാന്റ്പ്രിക്സ് ഫൈനലുകൾ, 2003-ൽ ലോക ജൂനിയർ വെങ്കല മെഡൽ എന്നിവയും കരസ്ഥമാക്കിയിട്ടുണ്ട്.
ഇതിനെല്ലാമ്ം പുറമെ ഏഴു പ്രാവശ്യം ഇറ്റാലിയൻ ദേശിയ ചാമ്പ്യനുമായിരുന്നു.
അവലംബം ↑ http://www.isuresults.com/ws/ws/wsladies.htm
കരോനി നദി
കരോനി നദി വെനിസ്വേലയിലെ രണ്ടാമത്തെ പ്രധാന നദിയാണ്.
ഉയർന്ന ജലപ്രവാഹത്തിന്റെ കാര്യത്തിലും രണ്ടാം സ്ഥാനമുള്ള ഈ നദി, തെപുയി കുക്കാനനിൽ നിന്ന് കുക്കാനൻ എന്ന പേരിൽത്തന്നെ ഉത്ഭവിച്ച് ഏകദേശം 952 കിലോമീറ്റർ (592 മൈൽ) പിന്നിട്ട് ഒറിനോകോ നദിയുമായി സംഗമിക്കുന്നു.
കുക്കെനൻ നദിയുടെയും യൂറുവാന നദിയുടെയും സംഗമസ്ഥാനംമുതൽ കരോനി എന്ന പേര് ഉപയോഗിക്കാൻ തുടങ്ങുന്നു.
ജലപ്രവാഹത്തിൻറെ  ഉയർന്ന നിരക്കു കാരണമായി ഒറിനോക്കോയുടെ ഏറ്റവും പ്രധാനപ്പെട്ട പോഷകനദിയായി മാറുന്ന ഇത് ഒറിനോക്കോ നദിയുമായി ചേരുന്നത് വെനിസ്വേലയുടെ തെക്ക്, ബൊളിവർ സംസ്ഥാനത്തുവച്ചാണ്.
കരോനി നദിയുടെ ഏറ്റവും ഉയർന്ന തടം ബ്രസീലിന്റെ അതിർത്തിയോട് ചേർന്നുള്ള ഗ്രാൻ സബാനയിലാണ് ( കനൈമ ദേശീയോദ്യാനം ) സ്ഥിതിചെയ്യുന്നത്.
നദീതടത്തിന്റെ വിസ്തീർണ്ണം കണക്കിലെടുക്കുമ്പോൾ ലോകത്തിലെ ഏറ്റവും ഉയർന്ന ജലപ്രവാഹ നിരക്കുള്ള നദികളിലൊന്നാണ് കരോനി നദി.
നനവുള്ള / വരണ്ട ഋതുക്കളുടെ വ്യതിയാനങ്ങൾ കണക്കാക്കിയുള്ള നദിയിലെ ശരാശരി ജലപ്രവാഹ നിരക്ക് സെക്കൻഡിൽ 4,850 ക്യുബിക് മീറ്ററാണ് (171,000 ക്യു അടി / സെ).
ശരാശരിയിലുള്ള പരമാവധി പ്രവാഹം സെക്കൻഡിൽ 6,260 ക്യുബിക് മീറ്ററും (221,000 ക്യു അടി / സെ), ശരാശരി ഏറ്റവും കുറഞ്ഞ പ്രവാഹം സെക്കൻഡിൽ 3,570 ക്യുബിക് മീറ്ററും (126,000 ക്യു അടി / സെ) ആണ്.
ചരിത്രപരമായ അതിരുകടന്ന പ്രവാഹം സെക്കൻഡിൽ 17,576 ക്യുബിക് മീറ്റർ (620,700 ക്യുബി / സെ) ആയിരുന്നു.
ഒറിനോകോ നദിയിലെ ജലപ്രവാഹത്തിന്റെ 15.5 ശതമാനം കരോനി നദിയാണ് വിതരണം ചെയ്യുന്നത്.
കരോനി നദിയിലെ ജലത്തിന്റെ സവിശേഷതകളിലൊന്ന് സസ്യഭാഗങ്ങളിലടങ്ങിയിരിക്കുന്ന ഫിനോളിന്റെ അപൂർണ്ണമായ വിഘടനം മൂലം ഉയർന്ന അളവിലുള്ള ഹ്യൂമിക് ആസിഡുകൾ കാരണമായുള്ള അതിന്റെ ഇരുണ്ട നിറമാണ്.
അതിനാൽ നീഗ്രോ നദി , അല്ലെങ്കിൽ ബ്രസീൽ, വെനിസ്വേല, കൊളംബിയ എന്നിവിടങ്ങളിലെ റിയോ നീഗ്രോ നദികളേപ്പോലെ കരോനിയും ബ്ലാക്ക് വാട്ടർ നദികളുമായി ബന്ധപ്പെട്ടിരിക്കുന്നു.
1940 കളുടെ അവസാനത്തിൽ വിമാനങ്ങൾക്കും ഫോർ വീൽ ഡ്രൈവ് വാഹനങ്ങൾക്കും മാത്രം പ്രവേശനം സാദ്ധ്യമായിരുന്ന പ്രശസ്തമായ ലോസ്റ്റ് വേൾഡ് മേഖലയ്ക്കടുത്തുള്ള കരോനി തടത്തിൽ വജ്രനിക്ഷേപം കണ്ടെത്തിയിരുന്നു.
അവലംബം ↑ "Treasure Hunt In A Lost World."
Popular Mechanics , September 1950, pp. 73–79.
കരോബ് ഇംഗ്ലീഷ് വിലാസം https://ml.wikipedia.org/wiki/Carob
പയർവർഗ്ഗ കുടുംബമായ ഫാബേസീയിലെ പൂച്ചെടികളായ നിത്യഹരിത വൃക്ഷമോ കുറ്റിച്ചെടിയോ ആണ് കരോബ് ( സെറാട്ടോണിയ സിലിക്ക ).
ഭക്ഷ്യയോഗ്യമായ കായ്കൾക്കും കൂടാതെ പൂന്തോട്ടങ്ങളിലും പ്രകൃതിദൃശ്യങ്ങളിലും അലങ്കാര വൃക്ഷമായി ഇത് വ്യാപകമായി കൃഷിചെയ്യുന്നു.
കരോബ് മരം മെഡിറ്ററേനിയൻ പ്രദേശത്തിലെയും മദ്ധ്യപൂർവേഷ്യയിലെയും സ്വദേശിയാണ്.
പഴുത്തതും ഉണങ്ങിയതും ചിലപ്പോൾ വറുത്തതുമായ വിത്തറ കരോബ് പൊടിയാക്കി മാറ്റുന്നു.
ഇത് ചിലപ്പോൾ കൊക്കോപ്പൊടിക്ക് പകരം ഉപയോഗിക്കുന്നു.
കരോബ് ബാറുകൾ ( ചോക്ലേറ്റ് ബാറുകൾക്ക് പകരമായി), കരോബ് ചിപ്സ് ( ചോക്ലേറ്റ് ചിപ്സുകൾക്ക് പകരമായി), കരോബ് ട്രീറ്റുകൾ എന്നിവ പലപ്പോഴും ആരോഗ്യ ഭക്ഷണ സ്റ്റോറുകളിൽ ലഭ്യമാണ്.
കരോബ് കായ്കൾ സ്വാഭാവികമായും മധുരമുള്ളതാണ്.
തിയോബ്രോമിൻ അല്ലെങ്കിൽ കഫീൻ ഇതിൽ അടങ്ങിയിട്ടില്ല.
പദോല്പത്തി സെറാട്ടോണിയ സിലിക്ക യുടെ ചിത്രീകരണം
"കരോബ്" എന്ന വാക്ക് മധ്യഫ്രഞ്ച് വാക്ക് കരോബ് (ആധുനിക ഫ്രഞ്ച് കാരൂബ്) ൽ നിന്നാണ് വന്നത്.
ഈ വാക്ക് അറബിയിൽ  خَرُّوبٌ നിന്ന് കടമെടുത്ത വാക്ക് (ഖാർറബ്, "ലോകസ്റ്റ് ബീൻ പോഡ്"), ആണ്.
ആത്യന്തികമായി അക്കാഡിയൻ ഭാഷയായ ഖരുബു അല്ലെങ്കിൽ അരാമിക് ഖരുഭയിൽ നിന്ന് എബ്രായ ഹരുബുമായി ബന്ധപ്പെട്ടതാണ്.
കരോബ് മരത്തിന്റെ ശാസ്ത്രീയനാമമായ സെറാറ്റോണിയ സിലിക്വ, ഗ്രീക്ക് കെരാറ്റിൻ κεράτιον കരോബിന്റെ പഴത്തിൽ നിന്നും (കെരാസ് κέρας കൊമ്പിൽ നിന്ന്), ലാറ്റിൻ സിലിക്വ എന്നാൽ 'പോഡ്, കരോബ്' എന്നിവയിൽ നിന്നാണ് ഉത്ഭവിച്ചത്.
ഇംഗ്ലീഷിൽ ഇത് "സെന്റ് ജോൺസ് ബ്രെഡ്" എന്നും അറിയപ്പെടുന്നു.
"ലോകസ്റ്റ് വൃക്ഷം", ( ആഫ്രിക്കൻ ലോകസ്റ്റ് ബീൻ അല്ല) ഒരേ കുടുംബത്തിലെ മറ്റ് നിരവധി മരങ്ങൾക്കും ഈ പേര് ബാധകമാണ്.
വിലയേറിയ ലോഹവും കല്ലുകളും തൂക്കിനോക്കാൻ ഉപയോഗിക്കുന്ന "കാരറ്റ്" എന്ന യൂണിറ്റ് κεράτιον ൽ നിന്നാണ് ഈ പദം വരുന്നത്.
മദ്ധ്യപൂർവേഷ്യൻ ആളുകൾ കരോബ് മരത്തിന്റെ വിത്തുകൾ ഉപയോഗിച്ച് സ്വർണ്ണവും രത്നക്കല്ലുകളും തൂക്കാനുപയോഗിക്കുന്ന ഒരു പുരാതന സമ്പ്രദായത്തെ സൂചിപ്പിക്കുന്നു.
സിസ്റ്റം ഒടുവിൽ ഗുണനിലവാരമുള്ളതാക്കി.
ഒരു കാരറ്റ് 0.2 ഗ്രാം ആയി നിശ്ചയിച്ചു.
റോമൻ കാലഘട്ടത്തിൽ, സോളിഡസ് എന്നറിയപ്പെടുന്ന ശുദ്ധമായ സ്വർണ്ണ നാണയത്തിന്റെ ഭാരം 24 കാരറ്റ് വിത്തുകളാണ് (ഏകദേശം 4.5 ഗ്രാം).
തത്ഫലമായി, കാരറ്റ് സ്വർണ്ണത്തിന്റെ വിശുദ്ധിയുടെ അളവുകോലായി മാറി.
അതിനാൽ, 24 കാരറ്റ് സ്വർണ്ണം എന്നാൽ 100% ശുദ്ധവും 12 കാരറ്റ് സ്വർണ്ണം ലോഹക്കൂട്ടിൽ 50% സ്വർണ്ണവും അടങ്ങിയിരിക്കുന്നു.
കരോബ് ട്രീ രൂപഘടന കരോബ് മരത്തിന്റെ ഇലയുടെ ലഘുലേഖ
കരോബ് മരം 15 മീറ്റർ (49 അടി) വരെ ഉയരത്തിൽ വളരുന്നു.
മുകൾഭാഗം വീതിയിൽ അർദ്ധഗോളവുമാണ്.
കട്ടിയുള്ള തായ്ത്തടി, തവിട്ടുനിറത്തിലുള്ള പുറംതൊലി, ഉറപ്പുള്ള ശാഖകൾ എന്നീ സവിശേഷതയുള്ള ഇതിൽ ഒന്നിടവിട്ട് കാണുന്ന പിന്നേറ്റ് ഇലകൾക്ക് 10 മുതൽ 20 സെന്റിമീറ്റർ വരെ (3.9 മുതൽ 7.9 ഇഞ്ച് വരെ) നീളവും കാണപ്പെടുന്നു.
ഇത് ഏകദേശം 20 ° F (−7 ° C) വരെ മഞ്ഞിൽ സഹിഷ്ണുത കാണിക്കുന്നു.
മിക്ക കരോബ് മരങ്ങളിലും ആൺ, പെൺ മരങ്ങൾ വെവ്വേറെ കാണപ്പെടുന്നു.
ചിലത് ഹെർമാഫ്രോഡിറ്റിക് ആണ്.
അതിനാൽ ആൺ മരങ്ങൾ ഫലം പുറപ്പെടുവിക്കുന്നില്ല.
ശരത്കാലത്തിൽ മരങ്ങളിൽ വിരിയുന്ന ധാരാളം പൂക്കൾ ചെറിയ പൂങ്കുലകളുടെ തണ്ടിൽ സർപ്പിളാകൃതിയിൽ ക്രമീകരിച്ചിരിക്കുന്നു.
പ്രായമുള്ള മരത്തിലെ തായ്ത്തടിയിൽ ചിനപ്പുപൊട്ടലിലിന്റെ ഭാഗത്ത് ( കോളിഫ്ലോറി )  വിരിയുന്ന പൂങ്കുലകളിലുണ്ടാകുന്ന കായകളിൽ കാറ്റും പ്രാണികളും പരാഗണം നടത്തുന്നു.
ആൺപൂക്കൾ മനുഷ്യ ശുക്ലം പോലെ മണക്കുന്നു.
അമീനുകൾ ആണ് ഈ ഗന്ധത്തിന് കാരണമാകുന്നത്.
കുറിപ്പുകൾ അവലംബം പുറത്തേക്കുള്ള കണ്ണികൾ വിക്കിമീഡിയ കോമൺസിൽ ഈ ലേഖനവുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ് ( വർഗ്ഗം ) വിക്കിസ്പീഷിസിൽ കരോബ് എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Crops and recipes Carob recipes , Cooks.com.
"Recipe for the Egyptian Carob Drink" , Egyptian-cuisine-recipes.com.
"Interview of Australian carob producers" , ABC.
{{ cite journal }} : Unknown parameter | lay-url= ignored ( help ) ; Unknown parameter | laydate= ignored ( help ) ; Unknown parameter | laysource= ignored ( help ) മരവും ചിത്രങ്ങളും Purdue Univ: Fruits of Warm Climates: Carob treatment - horticulture and cultivars, species and native habitat treatment, PFAF Plant Database: Ceratonia siliqua — Carob U.C.CalPhotos: Carob — Ceratonia siliqua — Photo Gallery Encyclopedia.com: entry for Carob (1.32 MB) (in English) Leaves of carob tree, source of chocolate substitute, fight food-poisoning bacteria ↑ From the belief that the seeds and pulp were the 'locusts' and 'honey' eaten by John the Baptist
കരോലി ഇറെക്കി ഇംഗ്ലീഷ് വിലാസം https://ml.wikipedia.org/wiki/K%C3%A1roly_Ereky
കരോലി ഇറെക്കി (Károly Ereky)(ജർമ്മൻ: കാൾ ഇറെക്കി; ഒക്ടോബർ 20, 1878 - ജൂൺ 17, 1952) ഒരു ഹങ്കേറിയൻ കാർഷിക എഞ്ചിനീയർ ആയിരുന്നു. 'ബയോടെക്നോളജിക്കൽ' എന്ന പദമാണ് 1919- ൽ അദ്ദേഹത്തെ രൂപപ്പെടുത്തിയത്.
ചിലയാളുകൾ ബയോടെക്നോളജിയുടെ പിതാവ് എന്ന് അദ്ദേഹത്തെ കരുതുന്നു.
1878 ഒക്ടോബർ 18-ന് ഹംഗേറിയയിലെ എസ്സ്റ്റെർഗോമിൽ കാറോലി വിറ്റ്മാൻ എന്ന പേരിൽ ജനിച്ചു.
പിതാവ് ഇസ്ത്വാൻ വിറ്റ്മാനും അദ്ദേഹത്തിന്റെ അമ്മ മരിയ ഡുക്കയ് ടാക്കായും ആയിരുന്നു.
(ആദ്യ ഹംഗേറിയൻ കവയിത്രിയായ ആയ ജൂഡിറ്റ് ഡൂക്കായ് ടാക്കാക്ക് (1795-1836)അവരുടെ ബന്ധു ആയിരുന്നു.
) 1893-ൽ തന്റെ പേര് എറെക്കി എന്നാക്കി മാറ്റി.
അദ്ദേഹത്തിന് മൂന്ന് സഹോദരന്മാരുണ്ടായിരുന്നു: ജെനോ, ഫെരേക്, ഇസ്തവൻ.
സുമെഗിലും സെയ്ക്കെസ്ഫെഹർവാറിലും നിന്ന് എറെകി വ്യാകരണ സ്കൂൾ വിദ്യാഭ്യാസം പൂർത്തിയാക്കി.
ഇറെക്കി ബൂഡാപെസ്റ്റ് ടെക്നിക്കൽ യൂണിവേഴ്സിറ്റിയിൽ ചേരുകയും 1900 -ൽ സാങ്കേതിക എഞ്ചിനീയറിംഗിൽ ബിരുദം നേടുകയും ചെയ്തു.
എറെകിക്കും സുഹൃത്ത് പ്രമുഖ ഇലക്ട്രിക്കൽ എഞ്ചിനീയർ ഫ്രാൻസ് വിറ്റ്മാനും തമ്മിലുള്ള ബന്ധം വിറ്റ്മാൻ ഓസ്സിലോസ്കോപ്പിന്റെ കണ്ടുപിടിത്തത്തിലൂടെയായിരുന്നു.
കരോക്കി ഇംഗ്ലീഷ് വിലാസം https://ml.wikipedia.org/wiki/Karaoke കരോക്കി
റെക്കോർഡ് ചെയ്തുവെച്ച സംഗീതം ഉപയോഗിച്ചുകൊണ്ട് ഗാനമാലപിക്കുന്ന ഒരു സംഗീത വിനോദ രീതിയാണ്‌ കരോക്കി .
ജപ്പാനിലാണ്‌ ഇതിന്റെ ആരംഭം.
അമേച്വർ ഗായകരാണ്‌ ഈ രീതി കൂടുതലും സ്വീകരിക്കാറുള്ളത്.
ജപ്പാൻ ഭാഷയിലെ ശൂന്യം എന്നർഥം വരുന്ന 'കരൊ' എന്ന വാക്കും ഓർക്കസ്‌ട്ര് എന്നർഥം വരുന്ന 'ഒകെസ്തുറ' എന്ന വാക്കും ചേർന്നാണ്‌ കരോക്കി എന്ന പേര്‌ ഉത്ഭവിച്ചത്.
ഓർക്ക്സ്‌‌ട്രയോ ബാൻഡോ സംഘടിപ്പിക്കുന്നത് അപ്രായോഗികമോ ചിലവേറിയതോ ആയ സമയത്ത് കലാകാരന്മാർ തങ്ങളുടെ സംഗീത പരിപാടികൾക്ക് കണ്ടെത്തിയ ഒരു രീതിയിൽനിന്നാണ്‌ കരോക്കിയുടെ തുടക്കം.
1970 കളുടെ ആദ്യത്തിലാണ്‌ ആദ്യ കരോക്കി യന്ത്രം ജപ്പാൻ സംഗീതജ്ഞനായ ദസീക്കെ ഇനൊ കണ്ടുപിടിക്കുന്നത്.
പിന്നീടത് ജപ്പാനിലാകെയും മറ്റ് തെക്ക് കിഴക്കൻ ഏഷ്യയിലും ലോകത്തിന്റെ ഇതരഭാഗങ്ങളിലും ജനകീയമാവുകയായിരുന്നു.
കരോലിന ഒലിവിയ വൈഡർസ്ട്രോം
കരോലിന ഒലിവിയ വൈഡർസ്ട്രോം ഒരു സ്വിഡിഷ് ഡോക്ടറും ഗൈനക്കോളജിസ്റ്റുമായിരുന്നു.
1856 ഡിസംബർ 10 ന് ഹെൽസിങ്ബോർഗിൽ  ജനിച്ചു.
രാജ്യത്ത് യൂണിവേഴ്സിറ്റി വിദ്യാഭ്യാസം ലഭിച്ച ആദ്യ വനിതാ ഡോക്ടറായിരുന്നു അവർ.
അവർ ഒരു സ്ത്രീവിമോചനവാദിയും രാഷ്ട്രീയപ്രവർത്തകയുമായിരുന്നു.
വനിതാ വോട്ടവകാശത്തിനു വേണ്ടിയും പ്രവർത്തിച്ചിരുന്നു.
നാഷണൽ അസോസിയേഷൻ ഫോർ വിമൻസ് സഫ്രേജിന്റെ അദ്ധ്യക്ഷയായും സ്റ്റോക്ക്ഹോം സിറ്റി കൌൺസിൽ അംഗവുമായിരുന്നു.
കരോലിന ബിയാട്രിസ് ആഞ്ചലോ ഇംഗ്ലീഷ് വിലാസം https://ml.wikipedia.org/wiki/Carolina_Beatriz_%C3%82ngelo
കരോലിന ബിയാട്രിസ് ആഞ്ചലോ (ജീവിതകാലം: 16 ഏപ്രിൽ 1878 - 3 ഒക്ടോബർ 1911) ഒരു പോർച്ചുഗീസ് ഡോക്ടറും പോർച്ചുഗലിൽ വോട്ട് ചെയ്ത ആദ്യത്തെ വനിതയുമായിരുന്നു.
കരോലിന ബിയാട്രിസ് ആഞ്ചലോ ലിസ്ബണിൽ പ്രാക്ടീസ് ചെയ്തിരുന്ന ഒരു മെഡിക്കൽ ഡോക്ടറായിരുന്നു.
ഒന്നിലധികം മഹിളാ അസോസിയേഷനുകളിൽ പങ്കെടുത്തിരുന്ന അവർ ഒരു ഫെമിനിസ്റ്റും വോട്ടവകാശവാദിയുമായിരുന്നു.